
ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg


ДО

ОБЩИНСКИ СЪВЕТ

БУРГАС

Д О К Л А Д Н А  З А П И С К А

ОТ ДИМИТЪР НИКОЛОВ НИКОЛОВ

КМЕТ НА ОБЩИНА БУРГАС

ОТНОСНО: Определяне оценка на земеделска земя, находяща се в с.о. “Лозницата“, землище гр. Българово, община Бургас на физическо лице, с учредено право на ползване, по реда на §29 от ПЗР към ЗИД на ЗСПЗЗ (ДВ бр.13 от 2007г.).
УВАЖАЕМИ ОБЩИНСКИ СЪВЕТНИЦИ, 

В Община Бургас е постъпило заявление с вх.№94-К-598/04.12.2007г. от К. Цонев и постоянен адрес  *** наследник на Ц.  Цонев, за придобиване право на собственост върху предоставената на баща му за ползване земеделска земя с площ 1000 кв. метра, находяща се в м. „Лозницата“,  землище гр. Българово, Община Бургас.
Съгласно представеното удостоверение за наследници с изх. №94-01-29231/28.08.2018 г. на Ц. Цонев, негови законни наследници са синовете му П. Цонев и К. Цонев и двамата с постоянен адрес: *** 

Заявление с вх.№94-К-598/04.12.2007г. е подадено в срока по §29 от ПЗР към ЗИД на ЗСПЗЗ - 12.02.2008 година.

Съгласно Удостоверение за ползване №37 от 11.07.1988г. на Председателя на ИК на Общински народен съвет-Бургас, издадено на основание Постановление №26 на Министерски съвет от 1987г., на Ц. Цонев е предоставено право на ползване върху 1 дка нива, находяща се в м. „Лозницата”, землище гр. Българово.

По действащият ПНИ на с.о. „Лозницата”, землище гр. Българово, община Бургас, одобрен със Заповед № РД-09-203/15.06.2005г. на Областен управител на Област Бургас, за предоставеният за ползване поземлен имот е отреден новообразуван поземлен имот(НПИ) №143.258, целият с площ 958 кв. метра, записан на неустановен собственик, при граници: север- НПИ №143.257, изток- НПИ №143.422(улица), запад- НПИ №143.259, юг- НПИ №143.245 и  НПИ №143.246.

НПИ №2143.258 по ПНИ на с.о. “Лозницата“, землище гр. Българово. Община Бургас попада върху бивши ниви №1209 и №1210, които в регистъра на имотите, съществували преди образуването на ТКЗС и ДЗС не са записани на възстановени 
по реда на ЗСПЗЗ собственици и на основание чл. 25, ал. 1 от ЗСПЗЗ са собственост на Община Бургас. 

За НПИ №143.258, с площ 958 кв. метра е съставен Акт №9042/15.08.2018г. за частна общинска собственост, вписан в Служба по вписванията- гр. Бургас с №175, том 5, Вх. Рег.№1807/18.02.2019 г.
Видно от представената декларация от 04.10.2018г. от П. Цонев в имота са извършени подобрения-засадени са трайни насаждения, изградена е дървена постройка, имота е заграден с телена мрежа.

 Представители на Община Бургас са извършили на 27.09.2018г., оглед „на място“, от който се установява, че имота е добре стопанисван, за което е изготвен протокол със снимков материал.

Със свое решение от 15.02.2019г., комисията по §29 от ПЗР към ЗИД на ЗСПЗЗ, назначена с моя Заповед № 2296/30.08.2016г. е изразила становище, че са спазени изискванията на актовете на държавните органи, посочени в §4 от ПЗР на ЗСПЗЗ и в настоящият случай са налице условията на §4а, ал.5 от ПЗР на ЗСПЗЗ, даващи основание П. Цонев и К. Цонев да придобият право на собственост върху новообразуван поземлен имот №143.258 с площ 958 кв. метра, по действащият план на новообразуваните имоти на с.о. “Лозницата“, землище гр. Българово, община Бургас, по цена, определена по реда на Наредбата по чл.36, ал.2 от ЗСПЗЗ.


Разпоредбата на § 29 от ПЗР към ЗИД на ЗСПЗЗ, обн. ДВ бр.13 от 09.02.2007 г., указва, че когато в случаите на учредено право на ползване върху земеделски земи – общинска собственост, въз основа на актовете по § 4 от преходните и заключителните разпоредби на ЗСПЗЗ, стойността на земята не е заплатена, ползвателите, в едногодишен срок от влизането в сила на този закон, могат да поискат определянето на оценка съгласно чл.36, ал.3 от ЗСПЗЗ и да заплатят цената на земята в тримесечен срок от влизането в сила на оценката.

Според чл.36, ал.3 от ЗСПЗЗ, оценките на общинските земи, върху които е било учредено право на ползване въз основа на актовете, посочени в § 4 от ПЗР на ЗСПЗЗ, се определят с решение на общинския съвет по реда на Закона за общинската собственост. Определената от общинския съвет цена не може да бъде по-ниска от оценката, определена по реда на Наредбата по чл.36, ал.2 от ЗСПЗЗ.

С оглед на гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет–Бургас, като взех предвид решение от 15.02.2019 г. на комисията, назначена с моя Заповед № 2296/30.08.2016 г., което възприемам изцяло, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация и § 29 от ПЗР към ЗИД на ЗСПЗЗ, обн. ДВ бр.13 от 09.02.2007 г., във връзка с чл.36, ал.3 от ЗСПЗЗ, да вземе следното

Р   Е   Ш   Е   Н   И   Я:

1.
Определя оценката на новообразуван поземлен имот с пл. №258, находящ се в кадастрален район №143 по действащият ПНИ на с.о. „Лозницата”, землище гр. Българово, община Бургас, одобрен със Заповед № РД-09-203/15.06.2005г. на Областен управител на Област Бургас, с площ 958 кв. метра, при граници: север- НПИ №143.257, изток- НПИ №143.422(улица), запад- НПИ №143.259, юг- НПИ №143.245 и НПИ №143.246, в размер на 115 (сто и петнадесет) лева, без ДДС, изчислена по реда на Наредбата по чл.36, ал.2 от ЗСПЗЗ. 

2.
В тримесечен срок от влизането в сила на оценката, П. Цонев и К.  Цонев и двамата с постоянен адрес:***, да заплатят на Община Бургас цената на земята, ведно с дължимите данъци и такси.

Приложение: Акт №9042/15.08.2018г. за частна общинска собственост; Молба с вх.№ 94-К-598/04.12.2007 г.; Удостоверение с изх.№ 37/11.07.1988 г. за предоставяне право за ползуване на земя; Комбинирана скица с изх.№388/05.09.2018 г., издадена от Община Бургас; Удостоверение за наследници с изх.№94-01-29231/28.08.2018 г., издадено от Община Бургас; Декларация по § 4д от ПЗР на ЗСПЗЗ, подписана от наследници на Ц. Цонев- 2 бр.; Протокол от 15.02.2019 г.; Опис на направените подобрения в имота; Експертна оценка за определяне стойността на имота по реда на Наредбата по чл.36, ал.2 от ЗСПЗЗ.

ДИМИТЪР НИКОЛОВ
Кмет на Община Бургас

